ועדת העבודה, הרווחה והבריאות, כנסת 18, פרוטוקול מספר 327, 2010-07-14 09:30

חיים כץ: בוקר טוב.

חיים כץ: יום רביעי, ג' באב התש"ע, 14 ביולי 2010 ואני מתכבד לפתוח את ישיבת ועדת העבודה, הרווחה והבריאות.

חיים כץ: אנחנו דנים בהצעת חוק הביטוח הלאומי (תיקון - ביטוח שאירים לאלמן), התשס"ט-2009 (פ/351) של חבר הכנסת חיים כץ, הכנה לקריאה ראשונה, והצעת חוק הביטוח הלאומי (תיקון – ביטוח שאירים לאלמן), התשס"ט (פ/1235) של חבר הכנסת דוד אזולאי, הכנה לקריאה ראשונה.

חיים כץ: מאחר שהצעת החוק הזאת עברה בהסכמה בוועדת שרים לענייני חקיקה, בניצוחו של שר הרווחה, השר יצחק הרצוג, ובהמשך להחלטת בג"ץ שיש להשוות זכויות אלמן לזכויות אלמנה בקרנות הפנסיה הוותיקים, הסכימו המציעים ללכת לפשרה ולא לעשות השוואה מלאה בין אלמן לאלמנה.

חיים כץ: אותה אלמנה שיכולה להיות בעלת נכסים בשווי של מיליארדי שקלים, תוכל לקבל קצבת שאירים בלי מבחני הכנסה.

חיים כץ: הסכמנו שאותו אלמן, אם שכרו לפי ההסכמות הוא 75 אחוזים מהשכר הממוצע במשק, עד 75 אחוזים מהשכר הממוצע במשק, גם הוא יקבל.

חיים כץ: מאחר שזה הושג בהסכמות, הייתי רוצה לשמוע את נציגי המשרדים שיאמרו מה שיש להם לומר.

חיים כץ: נציגי הביטוח הלאומי, אתם מסכימים?

שרי בכר: המוסד לביטוח לאומי נתן את ההסכמות, בשיתוף עם המציעים ועם שר הרווחה, לוועדת שרים לענייני חקיקה.

חיים כץ: תודה רבה.

חיים כץ: משפטים?

חיים כץ: אין בעיה.

חיים כץ: אוצר?

דב בארי: ההסכמות האמורות שהובאו לוועדת שרים לענייני חקיקה נעשו בניגוד לעמדת שר האוצר.

דב בארי: משכך, שר האוצר ערער על החלטת ועדת שרים לענייני חקיקה וביקש להביא את הצעות החוק שמונחות כאן בפנינו לדיון חוזר בממשלה.

דב בארי: משכך, עמדת הממשלה, לפי תקנון הממשלה, כרגע היא להתנגד להצעות החוק עד שיהיה דיון חוזר על הצעת החוק בממשלה.

חיים כץ: מאחר שיכול להיות ששר האוצר מתייחס לוועדות הכנסת בזלזול וחושב שאפשר להשחית את זמנם של חברי הכנסת וכך גם את זמנם של המוזמנים, הבן אדם התעורר לפתע פתאום וגחמות בלבו, אנחנו לא נשחית את זמנם של האנשים ולמרות הערעור, שילך לממשלה, אנחנו נאשר את זה בוועדה להכנה לקריאה ראשונה.

חיים כץ: שר האוצר יאמר את מה שהוא רוצה בממשלה ובמליאה הוא יוכל להתנגד ולהפיל את החוק אם הוא רוצה.

דוד אזולאי: אדוני, אני שומע כאן שהאוצר הגיש ערעור.

דוד אזולאי: אני רוצה להביע את מחאתי על כך.

דוד אזולאי: זאת הצעה שאני מלווה אותה לפחות עשר שנים, אני מנסה לנהל משא ומתן ואני חושב שמבחינתנו כחברי כנסת מיצינו כל דרך אפשרית.

דוד אזולאי: נפגשנו – ואני לא אגזים אם אומר – לפחות עשר פעמים עם שר העבודה והרווחה ובאו עם כל מיני הצעות, יותר מגונות או פחות מגונות, והתפשרנו ואמרנו שבלבד שנתחיל לקדם הליך שבאמת בא להועיל ולמנוע את העוול שנגרם לקבוצה גדולה של אלמנים.

דוד אזולאי: גם הסכמנו על פעימות, הסכמנו על קבוצה מסוימת שיכולה לענות על הדרישה, ואחרי שדחינו עשרות פעמים דיונים, אנחנו מגיעים לרגע החשוב, לרגע הקריטי, ואנחנו מקבלים כאן הודעה על ערר שמגיש משרד האוצר.

חיים כץ: אחרי שזה עבר טרומית והוא תמך בזה.

דוד אזולאי: צר לי לומר אבל אין חוצפה יותר גדולה מזה ואין בזיון יותר גדול מזה.

חיים כץ: הוא תמך במליאה.

חיים כץ: שר האוצר הצביע בעד זה במליאה.

דוד אזולאי: אני חושב שזאת דרך לא דרך, זאת לא צורה, כך ודאי לא נוהגים וכך ודאי לא צריכים לעשות.

דוד אזולאי: אני מתפלא על משרד האוצר.

דוד אזולאי: האם נרדמתם בשמירה?

דוד אזולאי: לא ידעתם על מה אנחנו הולכים?

דוד אזולאי: זה דבר שנולד היום?

דוד אזולאי: אף אחד לא ידע עליו ואף אחד לא מכיר אותו?

דוד אזולאי: איך אתם יכולים להרשות לעצמכם זלזול כזה, אחרי שזה עובר קריאה טרומית ואחרי שעובר את כל השלבים ואנחנו מגיעים לכאן כדי להכין את זה לקריאה ראשונה.

דוד אזולאי: כך מתנהלים?

דב בארי: חשוב לציין שעלות הצעת החוק כפי שקיבלתי אותה ממחלקת המחקר של המוסד לביטוח לאומי, כפי שהיא מנוסחת כרגע, היא 20 מיליון שקלים.

רחל אדטו: זה לא היה ידוע בשבוע שעבר?

דב בארי: היה ידוע וגם נאמר בוועדת שרים לענייני חקיקה.

דב בארי: זה לפרוטוקול.

רחל אדטו: זה לא נשמע כמו איזה משהו פוליטי יותר מאשר ענייני?

חיים כץ: אנחנו לא מבינים בזה, אבל כנראה כן.

רחל אדטו: גם אני לא מבינה.

רחל אדטו: אני ממש לא מבינה בפוליטיקה אבל זה נשמע לי לא מתאים כי בשבוע שעבר לא ידעו שמדובר ב-20 מיליון ורק הבוקר זה נודע?

דב בארי: לא.

דב בארי: אם אפשר לחזור לכל הדיונים שנעשו סביב הצעת החוק הזאת בוועדת שרים לענייני חקיקה ובשנים האחרונות הצעת החוק הזאת עלתה בוועדת שרים לחקיקה לפחות פעמיים-שלוש.

דב בארי: עמדת משרד האוצר להצעת החוק הייתה עקבית וקבועה, גם הציגה את העלויות ותמיד הייתה להתנגד להצעת החוק.

דוד אזולאי: אדוני היושב ראש, יש לי הצעה.

דוד אזולאי: אני מציע שתתקדם בחקיקה.

חיים כץ: אתה איחרת.

חיים כץ: זה נאמר כבר.

דוד אזולאי: אתה אומר שאני מתפרץ לדלת פתוחה.

חיים כץ: כן.

דוד אזולאי: אני שמח לשמוע.

דוד אזולאי: אני מודיע לך שיש לנו קונצנזוס במליאה ברוב הסיעות.

חיים כץ: אני רוצה לראות אם שר האוצר היה בזמן ההצבעה הזאת במליאה, ואם הוא היה, הוא הצביע בעד כי כל הנוכחים הצביעו בעד.

חיים כץ: יהיה מעניין מאוד לראות את השר, אם הוא היה, שתמך ולפתע הוא התעורר והחליט שהוא מגיש ערעור.

חיים כץ: אם מזלו התמזל והוא לא היה במליאה, הוא לא תמך.

זיו מגור: מכיוון שיש כאן הצעות שהן בעצם זהות, אנחנו רוצים למזג אותן.

זיו מגור: לפי סעיף 140(א) לתקנון הכנסת, נדרשת הסכמת הוועדה למיזוג.

חיים כץ: בהצבעה?

זיו מגור: צריכים להסכים.

חיים כץ: אנחנו מסכימים.

זיו מגור: לפי מספר ה-פ', זה הראשון וזה השני.

זיו מגור: לעניין הערכת העלות התקציבית, היא אמורה – שוב, לפי תקנון הכנסת מספר 183(א)(ב), להגיע בכתב ולהיות מנומקת.

זיו מגור: אני לא ראיתי שום דבר כזה חוץ מהערכה שלכם כרגע שמדובר ב-20 מיליון שקלים.

זיו מגור: כמובן שהוועדה יכולה להגיש מסמך מטעמה בהנחה שתזדקק לכך.

חיים כץ: הם יגישו מסמך ואתם תגישו מסמך מסודר לוועדה.

דב בארי: הערכת העלות היא של המוסד לביטוח לאומי.

דב בארי: אני חושב שכדאי שהם ינמקו אותה.

דב בארי: את הבדיקות עשה הביטוח הלאומי.

מרים שמלצר: 20 מיליון שקלים.

מרים שמלצר: מדובר על תוספת שייכנסו למערכת כ-1,500 אלמנים נוספים על אלה שישנם היום שהם מונים בערך 7,000.

מרים שמלצר: צריך לעשות התפלגות של הכנסות של אלמנים.

דוד אזולאי: יש לך פירוט?

מרים שמלצר: מה פירוש פירוט?

דוד אזולאי: את מדברת על סכום.

מרים שמלצר: יתווספו למערכת 1,500 אלמנים.

דוד אזולאי: כאשר מדברים על עלות תקציבית, גבירתי צריכה לדעת שצריך להגיש לוועדה נייר שמדבר על העלויות התקציביות.

דוד אזולאי: אם יש דבר כזה, תגישו אותו לוועדה.

דוד אזולאי: אם אנחנו נביא את זה בכל זאת בלי הסכמת הממשלה, בכל זאת אתם צריכים להגיש עלות תקציבית כדי לדעת אם מצביעים יותר מ-50 או פחות.

דוד אזולאי: לכן הם צריכים להגיש את הייר.

דב בארי: יישלח היום.

דוד אזולאי: אני מבקש להעביר את זה לוועדה בהקדם.

דוד אזולאי: אנחנו מבקשים שעד שעה 11:00-12:00 הנייר הזה יגיע אל יושב ראש הוועדה.

חיים כץ: תודה רבה.

חיים כץ: אנחנו נעבור להקראה.

יעקובית ישפה: הצעת חוק הביטוח הלאומי (תיקון – ביטוח שאירים לאלמן), התש"ע-2010 1.

יעקובית ישפה: תיקון סעיף 238 בחוק הביטוח הלאומי (נוסח משולב), התשנ"ה-1995 (להלן – החוק העיקרי), בסעיף 238, בהגדרה "אלמן" המלים "פרט 1" יימחקו ובמקומם יבוא "פרט 4".

יעקובית ישפה: 2.

יעקובית ישפה: תיקון לוח ט' בחוק העיקרי, בלוח ט', לאחר פרט 3, יבוא: "4.

יעקובית ישפה: ללא תלויים (לעניין הגדרת "אלמן" שבסעיף 238) סכום השווה ל-75 אחוזים מהשכר הממוצע".

חיים כץ: תודה רבה.

חיים כץ: לפני שאנחנו עוברים להצבעה, יש למישהו הערות?

חיים כץ: שר האוצר לא הצביע במליאה.

חיים כץ: הוא הגיש את הערעור.

רחל אדטו: אחרי שהוא הבין את המשמעות של זה.

חיים כץ: אחרי שהוא הבין את המשמעות הוא הלך, שקל והתייעץ עם פקידיו ואמר ש-20 מיליון שקלים שנתי זה הרבה כסף ולא נעמוד בזה.

רחל אדטו: זה גם היה סודי כי כל הזמן אף אחד לא ידע על כך ואף אחד לא דן בזה.

חיים כץ: כן.

חיים כץ: אין לזה בכלל השפעה על ההצבעה בשכר המינימום.

חיים כץ: אנחנו עוברים להצבעה.

חיים כץ: ה צ ב ע ה אושר פה אחד

חיים כץ: כן.

חיים כץ: אין לזה בכלל השפעה על ההצבעה בשכר המינימום.

חיים כץ: אנחנו עוברים להצבעה.

חיים כץ: ה צ ב ע ה אושר פה אחד תודה רבה.

חיים כץ: הישיבה נעולה.